
TEHNISKĀ SPECIFIKĀCIJA

	Iepirkuma priekšmets:
	SIA “Rīgas meži” meža apsaimniekošanas sertifikācijas nodrošināšana atbilstoši FSC® un PEFC meža apsaimniekošanas standartu prasībām.

	Prasības FSC meža apsaimniekošanas sistēmas pārsertifikācijas auditam un uzraudzības auditam
	1. FSC meža apsaimniekošanas sertifikācija (licences kods FSC-C159932; sertifikācijas kods SCS-FM/COC-007453) jānodrošina saskaņā ar FSC pagaidu meža apsaimniekošanas sertifikācijas standartu Latvijai FSC-STD-LVA-01-2023, veicot:

1.1. pāsertifikācijas auditu Līguma ceturtajā darbības gadā
, kura ietvaros:

1.1.1. veikt pārsertifikācijas auditu;

1.1.2. sagatavot pārsertifikācijas audita atskaiti (ziņojumu), kurā ietvertas pārsertifikācijas audita laikā atklātās neatbilstības standarta prasībām, ja tādas pastāv;

1.1.3. sekmīga pārsertifikācijas audita rezultātā izsniegt FSC meža apsaimniekošanas sertifikātu.

1.2. sertifikācijas uzraudzības auditu Līguma pirmajā, otrajā, trešajā un piektajā darbības gadā, kura ietvaros:

1.2.1. veikt sertifikācijas uzraudzības auditu;

1.2.2. sagatavot sertifikācijas uzraudzības audita atskaiti (ziņojumu), kurā ietvertas audita laikā atklātās neatbilstības standarta prasībām, ja tādas pastāv.

1.3. nepieciešamības gadījumā nodrošināt auditoru papildu apmeklējumus, ja tas nepieciešams noslēgtā Līguma izpildes nodrošināšanai, par ierašanās laiku, termiņiem un citiem nosacījumiem, vienojoties ar Pasūtītāju.

1.4. Gadījumā, ja Līguma darbības laikā tiek veiktas izmaiņas 1.punktā norādītajā standartā vai apstiprināts Latvijas nacionālais FSC standarts, spēkā ir jaunākā norma.

1.5. Sertifikācijas pakalpojuma sniedzējam ir pienākums nekavējoties informēt Pasūtītāju par Pasūtītājam saistošām izmaiņām sertifikācijas standartu prasībās.
1.6. Pasūtītājs ir tiesīgs jebkurā brīdī pieņemt lēmumu neturpināt sertifikācijas procesu un atkāpties no līguma, par to savlaicīgi brīdinot Izpildītāju. 

	Prasības PEFC meža apsaimniekošanas sistēmas pārsertifikācijas auditam un uzraudzības auditam
	2. PEFC meža apsaimniekošanas sertifikācija (preču zīmes lietošanas atļaujas numurs PEFC/12-23-009; sertifikāta numurs TT-PEFC-FM005) jānodrošina saskaņā ar Latvijas nacionālo PEFC meža apsaimniekošanas standartu PEFC FMS:2022, veicot:
2.1. pāsertifikācijas auditu Līguma pirmajā darbības gadā, kura ietvaros:

2.1.1. veikt pārsertifikācijas auditu;
2.1.2. veikt pārsertifikācijas audita atskaites (ziņojuma) sagatavošanu, kurā ietvertas pārsertifikācijas audita laikā atklātās neatbilstības standarta prasībām, ja tādas pastāv;

2.1.3. sekmīga pārsertifikācijas audita rezultātā izsniegt PEFC meža apsaimniekošanas sertifikātu.

2.2. sertifikācijas uzraudzības auditu Līguma otrajā, trešajā, ceturtajā un piektajā darbības gadā pēc sertifikāta piešķiršanas, kura ietvaros:

2.2.1. veikt sertifikācijas uzraudzības auditu;

2.2.2. veikt sertifikācijas uzraudzības audita atskaites (ziņojuma) sagatavošanu, kurā ietvertas audita laikā atklātās neatbilstības standarta prasībām, ja tādas pastāv.

2.3. nepieciešamības gadījumā nodrošināt auditoru papildu apmeklējumus, ja tas nepieciešams noslēgtā Līguma izpildes nodrošināšanai, par ierašanās laiku, termiņiem un citiem nosacījumiem, vienojoties ar Pasūtītāju.

2.4. Gadījumā, ja Līguma darbības laikā tiek veiktas izmaiņas 2.punktā norādītajā standartā vai apstiprināts jauns Latvijas nacionālais PEFC meža apsaimniekošanas standarts, spēkā ir jaunākā norma.

2.5. Sertifikācijas pakalpojuma sniedzējam ir pienākums nekavējoties informēt Pasūtītāju par Pasūtītājam saistošām izmaiņām sertifikācijas standartu prasībās.
2.6. Pasūtītājs ir tiesīgs jebkurā brīdī pieņemt lēmumu neturpināt sertifikācijas procesu un atkāpties no līguma, par to savlaicīgi brīdinot Izpildītāju.

	Sertifikācijas pakalpojumu izpildes vieta un izpildes nosacījumi
	3. Sertifikācijas pakalpojumi tiek sniegti:

3.1. FSC un PEFC meža apsaimniekošanas sertifikācijai - SIA “Rīgas meži” apsaimniekošanā esošā meža teritorija 61 041,40 ha - Rīgas valstspilsētas teritorijā, Jūrmalas valstspilsētas teritorijā, kā arī Ādažu, Ropažu, Siguldas, Salaspils, Ogres, Ķekavas, Mārupes, Olaines, Limbažu novados.
3.2. FSC un PEFC meža apsaimniekošanas sistēmas pārsertifikācijas audita/ uzraudzības audita izvērtējumam uzņēmumā, ja to ir iespējams nodrošināt vienam Pretendentam abās sertifikācijas sistēmās vai, ja to ir iespējams nodrošināt atsevišķiem Pretendentiem katram savā sertifikācijas sistēmā, jānotiek vienlaicīgi, ja ir iespējams vienlaicīgi nodrošināt kvalificētu auditoru pieejamību. 

3.3. Audits, intervijas, dokumentu izvērtēšana un saziņa ar Pasūtītāju jānodrošina latviešu valodā. Ja audita komandā ir ārvalstu auditors, pretendentam jānodrošina tulkojums bez papildu izmaksām Pasūtītājam. 
3.4. Audita ilgums 3.1.punktā norādītajās vietās nedrīkst pārsniegt 5 darba dienas abu sistēmu FSC un PEFC meža sertifikācijas prasību izvērtēšanai.
3.5. Pārsertifikācijas audita/ uzraudzības audita atskaite (ziņojums) jāiesniedz Pasūtītājam elektroniski,  nosūtot uz 
e-pasta adresi: rigasmezi@rigasmezi.lv (kopiju nosūtot Pasūtītāja Līgumā norādītajai kontaktpersonai).

	Līguma darbības termiņš
	4. Līgums stājas spēkā no tā abpusējas parakstīšanas brīža un ir spēkā 5 gadus. Audits tiek nodrošināts katra gada jūlija mēnesī, sākot ar 2027. gadu. 

	Plānotie sertifikācijas pakalpojuma līguma izpildes termiņi
	5. Noslēgtā sertifikācijas pakalpojuma izpildes termiņi:

5.1. FSC uzraudzības audita un PEFC pārsertifikācijas audita veikšanas laiks Līguma pirmajā darbības gadā saskaņojams ar Pasūtītāju trīs darba dienu laikā no Līguma noslēgšanas. Audita atskaites (ziņojuma) iesniegšanas termiņš Pasūtītājam pēc iespējas ātrāk, bet ne vēlāk kā 3 mēnešu pēc veiktā pārsertifikācijas audita/ uzraudzības audita.
5.2. Auditu veikšanas laiks Līguma otrajā, trešajā, ceturtajā un piektajā gadā saskaņojams ar Pasūtītāju 3 mēnešus pirms nākamā paredzētā pārsertifikācijas audita/ uzraudzības audita plānotās norises. Audita atskaites (ziņojuma) iesniegšanas termiņš Pasūtītājam pēc iespējas ātrāk, bet ne vēlāk kā 3 mēnešus pēc veiktā pārsertifikācijas audita/ uzraudzības audita.

5.3. Norādītie termiņi ir orientējoši, precīzi tiks noteikti, Pusēm savstarpēji vienojoties, Līguma izpildes laikā. 

	Prasības Pretendentam un  piesaistītajiem speciālistiem
	6. Pretendentam vai tā norādītajai sertifikācijas iestādei, kurš vēlas veikt FSC meža apsaimniekošanas sertifikācijas pakalpojumu, ir jābūt spēkā esošai akreditācijai FSC meža apsaimniekošanas sertifikācijas auditu veikšanai Assurance Services International GmbH (ASI) sistēmā.
7. Pretendentam vai tā norādītajai sertifikācijas iestādei, kurš vēlas veikt PEFC meža apsaimniekošanas sertifikācijas pakalpojumu, ir jābūt spēkā esošai akreditācijai PEFC meža apsaimniekošanas sertifikācijas auditu veikšanai LATAK vai citā Eiropas Akreditācijas savienības (EA) vai Starptautiskā Akreditācijas foruma (IAF) biedru atzītā akreditācijas institūcijā, attiecīgajā darbības jomā un ir jābūt atzītam PEFC Latvija sistēmā, noslēdzot atzīšanas līgumu ar biedrību “PEFC Latvija”.
8. Pretendentam jānodrošina, ka pakalpojuma izpildei tiek piesaistīts augsti kvalificēts personāls, kas ir vadošie speciālisti (auditori) ar pieredzi un zināšanām FSC meža apsaimniekošanas standarta prasību piemērošanā kā tas ir aprakstīts standarta FSC-STD-20-001 2.pielikumā “Kvalifikācijas prasības meža apsaimniekošanas un piegādes ķēdes uzraudzības auditoru kandidātiem un auditoriem”. Auditori iepriekšējo 3 (trīs) gadu laikā (2023., 2024., 2025. gadā un 2026. gadā līdz piedāvājuma iesniegšanas dienai) ir veikuši uzņēmuma/-u novērtēšanu, izvērtējot meža apsaimniekošanas atbilstību FSC Pagaidu Nacionālā meža uzraudzības standartam Latvijai. Minimāli jānodrošina:
8.1. vismaz viens akreditēts speciālists (auditors), kuram ir vadošā auditora pieredze auditu veikšanā FSC meža apsaimniekošanas pārsertifikācijas audita un uzraudzības audita nodrošināšanā Latvijā, kā arī zināšanas par FSC pagaidu meža apsaimniekošanas sertifikācijas standarta  Latvijai principiem, kritērijiem un indikatoriem;
8.2. audita veikšana, intervijas, dokumentu izvērtēšana un saziņa ar Pasūtītāju nodrošināma latviešu valodā. Ja audita komandā ir ārvalstu auditors, Pretendentam jānodrošina tulkojums bez papildu izmaksām Pasūtītājam.

9. Pretendentam jānodrošina, ka pakalpojuma izpildei tiek piesaistīts augsti kvalificēts personāls, kas ir vadošie speciālisti (auditori) ar pieredzi un zināšanām PEFC meža apsaimniekošanas standarta prasību piemērošanā. Auditori iepriekšējo 3 (trīs) gadu laikā (2023., 2024., 2025.gadā un 2026. gadā līdz piedāvājuma iesniegšanas dienai) ir veikuši uzņēmuma/-u novērtēšanu, izvērtējot meža apsaimniekošanas atbilstību Latvijas nacionālajam PEFC meža apsaimniekošanas standartam. Minimāli jānodrošina:
9.1. vismaz viens akreditēts speciālists (auditors), kuram ir vadošā auditora pieredze auditu veikšanā PEFC meža apsaimniekošanas pārsertifikācijas audita un uzraudzības audita nodrošināšanā Latvijā, kā arī zināšanas par Latvijas nacionālā PEFC meža apsaimniekošanas standarta kritērijiem un indikatoriem;
9.2. audita veikšana, intervijas, dokumentu izvērtēšana un saziņa ar Pasūtītāju nodrošināma latviešu valodā. Ja audita komandā ir ārvalstu auditors, Pretendentam jānodrošina tulkojums bez papildu izmaksām Pasūtītājam.

10. Pretendents Līguma izpildes gaitā nodrošina, ka Līguma izpildē piesaistītie vadošie speciālisti vai apakšuzņēmēji var tikt aizstāti tikai ar līdzvērtīgiem, ievērojot Publisko iepirkumu likuma nosacījumus.

	Prasības finanšu piedāvājumam 
	11. Finanšu piedāvājums tiek sagatavots atbilstoši Pasūtītāja sagatavotai veidnei. 

11.1. Finanšu piedāvājumā norādītā Pakalpojuma vienības cenā ir jāiekļauj visas ar pakalpojuma izpildi saistītās izmaksas, tajā skaitā (bet ne tikai), darbaspēka, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, pakalpojuma izpildei nepieciešamo atļauju un akreditāciju saņemšanas vai uzturēšanas izmaksas u.c. tiešās un pieskaitāmās izmaksas, izņemot sertifikācijas pakalpojumu sniedzēja piesaistīto vadošo akreditēto speciālistu (auditoru) ceļošanas,  izmitināšanas un ēdināšanas izmaksas.
11.2. Līguma izpildes gaitā Finanšu piedāvājumā norādītās Pakalpojumu vienības cenas netiek palielinātas, bet tās var samazināt, ja tam ir attiecīgs pamatojums.

11.3. Pretendents finanšu piedāvājumā uzrāda visas izmaksas, kas saistītas ar sertifikāta uzturēšanu, t.sk. ikgadējo akreditācijas maksu, FSC un PEFC logo uzturēšanas izmaksas, u.c. (turpmāk – Ikgadējās akreditācijas izmaksas), atšifrējot tās pa pozīcijām. Ikgadējās akreditācijas izmaksas var mainīties (palielināties/samazināties) Līguma darbības laikā, ja mainās Pasūtītāja saimnieciskās darbības rādītāji vai citi izmaksu noteikšanas bāzes kritēriji. 


� Pretendentam jānodrošina esošo sertifikātu pārņemšana/pārnese no iepriekšējās sertifikācijas organizācijas, ievērojot FSC un PEFC piemērojamās prasības.

